

|  |  |
| --- | --- |
| **ДО**  **Г-ЖА ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД 09 – 481 от 22.06.2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор №*  *BG06RDNP001 – 7.015 по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобрение заповед за изменение на Заповед № РД 09 – 481 от 22.06.2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001 – 7.015 по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001 – 7.015 по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

Определеният със Заповед № РД 09 – 481 от 22.06.2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 14 532 817,00 евро или 28 423 283 лева. В рамките на проведения в периода 22.06 – 23.09.2020 г. прием на проектни предложения по подмярката постъпиха 133 бр. проектни предложения с общ размер на заявената безвъзмездна финансова помощ 38.9 млн. евро.

Съгласно информация получена от Държавен фонд „Земеделие“, недостига на средства за финансиране на всички постъпили проектни предложения на обща стойност на заявените разходи е в размер на 20 830 000,00 евро (40 739 314,00 лв.). Това включва всички проектни предложения подадени в периода на прием по процедурата и получили минималния брой точки по критериите за оценка и отговарящи на изискванията за допустимост.

С цел максимално изпълнение на заложените цели, свързани със запазване на духовния и културен живот на населението в селските райони и запазване на богатото културно наследство, което се съхранява в различни обекти с религиозно значение, на проведеният на 22 декември 2020 г. Комитет по наблюдение на ПРСР 2014 – 2020 г. беше взето решение, средства в размер на 20 830 000 евро да бъдат прехвърлени към бюджета на подмярка 7.6 „Проучвания и инвестиции, свързани с поддържане, възстановяване и подобряване на културното и природно наследство на селата“. Посочените по-горе средства ще бъдат осигурени и прехвърлени от мерки и подмерки от ПРСР 2014-2020 г., съгласно взетото решение на Комитета по наблюдение на Програмата.

10-то изменение на ПРСР 2014-2020 г. с включеното в него предложение за прехвърляне на средства е одобрено от Министерския съвет на Република България на проведено заседание на 13.01.2021 г. и е нотифицирано до Европейската комисия чрез системата SFC на 14.01.2021 г.

С цел максимално усвояване на финансовият ресурс по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., Ви предлагаме да бъде увеличен финансовия ресурс по процедурата със 40 739 314,00 лева, съответстващи на 20 830 000,00 евро, или общия размер на бюджета по процедурата да бъде увеличен на 69 162 597,49 лева, съответстващи на 35 362 817,00 евро, с цел да бъдат финансирани всички проектни предложения, които са получили минималния брой точки по критериите за оценка и отговарящи на изискванията за допустимост.

Проектът на заповед за изменение на Заповед № РД 09 – 481 от 22.06.2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001 – 7.015 по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., беше публикуван на електронната страница на Министерството на земеделието, храните и горите и на Единния информационен портал за обща информация за управлението на Европейските структурни и инвестиционни фондове: www.eufunds.bgза писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5, чл. 26, ал. 7, т. 2 от ЗУСЕСИФ предлагам да издадете заповед за изменение на Заповед № РД 09 – 481 от 22.06.2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001 – 7.015 по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

**С УВАЖЕНИЕ,**

